PROCES-VERBAL


Încheiat astăzi, 19 decembrie 2018, cu ocazia lucrărilor şedinţei ordinare a Consiliului Local al comunei Cristeşti,  convocată în baza dispoziţiei primarului comunei Cristeşti nr. 183 din 13 decembrie 2018 şi adusă la cunoştinţa consilierilor locali prin convocatorul înregistrat la comuna Cristeşti sub nr.7000 din 13.12.2018, iar la cunoştinţa locuitorilor comunei prin afişarea acestora la avizierul din clădirea sediului administrativ al Primăriei comunei Cristeşti. 
Şedinţa s-a desfăşurat în sala de ședințe din clădirea sediului administrativ al Primăriei comunei Cristeşti. 
În urma apelului nominal al consilierilor locali s-a constatat că ședința a fost legal constituită fiind prezenți 13 consilieri locali din 14 în funcție, respectiv: Almășan Emil,  Belean Manuel, Bereczki Zalan, Bian Ilarie,  Chiorean Anghel, Csegzi Attila,  Gidofalvi Lorand-Laszlo, Gabor Alexandru, Madarasz Jeno-Szabolcs, Mailat Viorel-Ioan, Nagy Hunor, Obreja Ioan şi Vas Avram-Stelian.  A lipsit domnul consilier Mureșan Ionel-Nicolaie.
 La şedinţa Consiliului Local au participat doamna Kovacs Edit, primarul comunei Cristești, doamna Kiss Ibolyka-Erzsebet, șef birou la Primăria Cristești, precum şi subsemnata în calitate de secretar al comunei.
Președintele de ședință, ales prin HCL nr.70 din 29 noiembrie 2018, CL nr.HCLdomnul consilier  Gidofalvi Lorand-Laszlo i-a salutat pe cei prezenţi, a arătat că ședința este statutară fiind prezenți 13 consilieri locali în funcție, a supus aprobării Consiliului Local procesul-verbal întocmit cu ocazia ședinței ordinare care a avut loc în data de 29 noiembrie 2018, acesta fiind aprobat cu 13 voturi ”pentru. 
Domnul consilier Gidofalvi Lorand-Laszlo a supus aprobării Consiliului Local ordinea de zi propusă prin convocatorul ședinței,  pe care erau înscrise următoarele puncte:
1.Proiect de hotărâre privind constatarea încetării de drept a mandatului de consilier local deținut de doamna Janosi Maria
Inițiator Kovacs Edit, primarul comunei Cristești;
2.Proiect de hotărâre privind rectificarea bugetului local al comunei Cristești pe anul 2018 
Inițiator Kovacs Edit, primarul comunei Cristești;
3.Proiect de hotărâre privind aprobarea execuției  bugetului local pe trimestrul IV (preliminat) 
Inițiator Kovacs Edit, primarul comunei Cristești;
4.Proiect de hotărâre privind utilizarea temporară a sumei de 200.000 lei din excedentul bugetului local rezultat la sfârșitul anului 2018 pentru  acoperirea temporară a golului de casă în anul bugetar 2019
Inițiator Kovacs Edit, primarul comunei Cristești;
5.Proiect de hotărâre  privind aprobarea subînchirierii parțiale  a terenului înscris în CF nr.50195 Cristești în proprietatea comunei Cristești
Inițiator Kovacs Edit, primarul comunei Cristești
6.Proiect de hotărâre privind aprobarea Planului de lucrări de interes local ce urmează a fi executat de către beneficiarii de ajutor social în anul 2019 
Inițiator Kovacs Edit, primarul comunei Cristești;
7.Proiect de hotărâre privind valorificarea masei lemnoase din fondul forestier proprietatea publică a comunei Cristești 
Inițiator Chiorean Anghel, viceprimarul comunei Cristești;
8.Proiect de hotărâre privind validarea mandatului de consilier local al domnului Domokos Petru, supleantul pentru care UDMR - Organizația Județeană Mureș a confirmat în scris că face parte din această organizație
 Inițiator Kovacs Edit, primarul comunei Cristești;
9.Diverse,
și care s-a aprobat de cosilieri locali cu 13 voturi ”pentru”.
Domnul consilier Almășan Emil a propus suplimentarea ordinii de zi cu proiectul de hotărâre privind premierea sportivului Pop Daniel, al cărui inițiator a fost, arătând că acesta a fost transmis odată cu materialele pentru ședință, dar că nu este înscris pe ordinea de zi.
Președintele de ședință a supus aprobării Consiliului Local suplimentarea ordinii de zi cu proiectul de hotărâre inițiat de domnul consilier Almășan Emil, suplimentarea fiind aprobată cu votul ”pentru” al tuturor consilierilor locali prezenți.
	1.Proiect de hotărâre privind constatarea încetării de drept a mandatului de consilier local deținut de doamna Janosi Maria.
Proiectul de hotărâre a fost prezentat de președintele de ședință. Comisiile de specialitate ale Consiliului Local, respectiv: Comisia pentru activităţi economico-financiare, amenajarea teritoriului şi urbanism, Comisia juridică şi de disciplină, protecţia mediului şi turism și Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, au prezentat  rapoartele cu privire la proiectul de hotărâre, care a fost avizat favorabil de acestea. 
 Președintele de ședință a supus aprobării Consiliului Local proiectul de hotărâre, au votat „pentru” toți consilierii locali prezenți, Hotărârea privind constatarea încetării de drept a mandatului de consilier local deținut de doamna Janosi Maria fiind adoptată cu 13 voturi ”pentru”.
2.Proiect de hotărâre privind rectificarea bugetului local al comunei Cristești pe anul 2018 
Domnul consilier Gidofalvi Lorand-Laszlo a prezentat proiectul de hotărâre, care a fost avizat favorabil de comisiile de specialitate ale Consiliului Local. Doamna Kiss Ibolyka-Erzsebet a prezentat raportul de completare a raportului inițial de rectificare a bugetului, arătând că prin HCJ Mureș nr.151/17.12.2018 a fost alocată comunei Cristești suma de 66.000 lei, pentru echilibrarea bugetului, și  veniturile din impozitul pe venit preconizat a fost mai mare, astfel că se impune rectificarea bugetară și cu acestă sumă, rectificare stipultă în Legea bugetului de stat din acest an, fiind vorba de 295.000 lei, sumă care se va regăsi în excedentul bugetar pentru că în acest an se mai pot deconta cheltuieli doar joi și vineri, respectiv 20 și 21 decembrie, de aceea s-a propus ca suma să fie cuprinsă la rezervă, dar dacă se doreste ca suma să fie pusă în altă parte, se poate, doar că nu mai este timp suficient pentru a fi cheltuită și că tot în excedentul bugetar va ajunge. Doamna primar a arătat că indiferent unde se vor cuprinde banii la cheltuieli, din acest punct de vedere hotărârea nu are cum să producă efecte pentru că procedura pentru angajarea cheltuielilor impune mai mult de 2 zile lucrătoare, ori în acest an mai sunt doar 2 zile în care se pot face plăți, urmând să se facă doar regularizările impuse de lege.
 Președintele de ședință a supus aprobării Consiliului Local proiectul de hotărâre, cu modificările și completările prezentate în cadrul ședinței, au votat „pentru” toți consilierii locali prezenți, Hotărârea privind rectificarea bugetului local al comunei Cristești pe anul 2018  fiind  adoptată cu 13 voturi ”pentru”.
3.Proiect de hotărâre privind aprobarea execuției  bugetului local pe trimestrul IV (preliminat)  
Proiectul de hotărâre a fost prezentat de președintele de ședință. Comisiile de specialitate ale Consiliului Local, respectiv: Comisia pentru activităţi economico-financiare, amenajarea teritoriului şi urbanism, Comisia juridică şi de disciplină, protecţia mediului şi turism și Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, au prezentat  rapoartele cu privire la proiectul de hotărâre, care a fost avizat favorabil de acestea. 
Nefiind înscrieri la cuvânt, președintele de ședință a supus aprobării Consiliului Local proiectul de hotărâre, au votat „pentru” toți consilierii locali prezenți, astfel că Hotărârea privind aprobarea execuției  bugetului local pe trimestrul IV (preliminat) a fost adoptată cu 13 voturi ”pentru”.
4.Proiect de hotărâre privind utilizarea temporară a sumei de 200.000 lei din excedentul bugetului local rezultat la sfârșitul anului 2018 pentru  acoperirea temporară a golului de casă în anul bugetar 2019
Domnul consilier Gidofalvi Lorand-Laszlo a prezentat proiectul de hotărâre. Comisiile de specialitate ale Consiliului Local, respectiv: Comisia pentru activităţi economico-financiare, amenajarea teritoriului şi urbanism, Comisia juridică şi de disciplină, protecţia mediului şi turism și Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, au prezentat  rapoartele cu privire la proiectul de hotărâre, care a fost avizat favorabil de acestea. 
Președintele de ședință a supus aprobării Consiliului Local proiectul de hotărâre, „au votat ”pentru” toți consilierii locali prezenți, Hotărârea privind utilizarea temporară a sumei de 200.000 lei din excedentul bugetului local rezultat la sfârșitul anului 2018 pentru  acoperirea temporară a golului de casă în anul bugetar 2019 fiind adoptată cu 13 voturi „pentru”.
5.Proiect de hotărâre  privind aprobarea subînchirierii parțiale  a terenului înscris în CF nr.50195 Cristești în proprietatea comunei Cristești
Domnul consilier Gidofalvi Lorand-Laszlo a prezentat proiectul de hotărâre,  iar comisiile de specialitate ale Consiliului Local au prezentat  rapoartele cu privire la proiectul de hotărâre:
 -Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia juridică şi de disciplină, protecţia mediului şi turism a avizat favorabil proiectul de hotărâre;
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a avizat favorabil proiectul de hotărâre.
Domnul consilier Almășan Emil a întrebat dacă în contractele ce se vor închieia se va solicita chirie. Doamna primar a precizat că în baza hotărârii Consiliului Local, prin care se permite subînchirierea, contractele se vor încheia de RAR cu cele două societăți, respectiv Vodafone și Appia, dar că este pregătită la nivelul primăriei adresa prin care se va majora pentru RAR chiria lunară cu 200 de euro/lună, justificată de aprobarea subînchirierii, adresă care va fi expediată dacă se va aproba proiectul de hotărâre, și de care probabil vor ține seama cei de la RAR la stabilirea chiriei pentru cele două societăți. 
Președintele de ședință a supus aprobării Consiliului Local proiectul de hotărâre, care a fost votat ”pentru” de toți consilierii locali prezenți, astfel, Hotărârea privind aprobarea subînchirierii parțiale a terenului înscris în CF nr.50195 Cristești în proprietatea comunei Cristești a fost adoptată cu 13 voturi ”pentru”.
6.Proiect de hotărâre privind aprobarea Planului de lucrări de interes local ce urmează a fi executat de către beneficiarii de ajutor social în anul 2019. 
Domnul consilier Gidofalvi Lorand-Laszlo a prezentat proiectul de hotărâre, iar comisiile de specialitate ale Consiliului Local au prezentat  rapoartele cu privire la proiectul de hotărâre:
 -Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia juridică şi de disciplină, protecţia mediului şi turism a avizat favorabil proiectul de hotărâre;
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, turism a avizat favorabil proiectul de hotărâre.
Domnul consilier Belean Manuel a întrebat cine a întocmit planul de actiuni, doamna primar a arătat că planul este propus de dânsa dar că punerea lui în aplicare este urmărită de domnul viceprimar, a mai arătat că acest program poate fi modificat oricând și de câte ori se impune. Domnul consilier a transmis solicitarea cetățenilor din partea cealaltă de sat, de a fi puși la muncă beneficiarii de ajutor social  și în acea parte satului. Domnul viceprimar a arătat că sunt puși la muncă în funcție de numărul de ore pe care trebuie să le presteze, în unele cazuri numărul acestora fiind de 12 pe lună, a mai arătat că li se stabilește ce trebuie să facă în fiecare zi, dar dacă nu sunt verificați /supravegheați nu muncesc cum trebuie, a mai arătat că pentru a se menține curățenia pe străzi, și mai ales acolo unde sunt deschise mici magazine, este necesar să se implice și cei care administrează acele spații, pentru că beneficiarii de ajutor social parcurg traseul care le este stabilit pentru curățenie, doar o dată pe zi, și gunoi se aruncă toată ziua.  
Președintele de ședință a supus aprobării Consiliului Local proiectul de hotărâre, au votat ”pentru” toți consilierii locali prezenți, Hotărârea privind aprobarea Planului de lucrări de interes local ce urmează a fi executat de către beneficiarii de ajutor social în anul 2019 fiind adoptată cu 13 voturi ”pentru”.
7.Proiect de hotarăre privind valorificarea masei lemnoase din fondul forestier proprietatea publică a comunei Cristești 
Domnul consilier Gidofalvi Lorand-Laszlo a prezentat proiectul de hotărâre, iar comisiile de specialitate ale Consiliului Local au prezentat  rapoartele cu privire la acesta:
 -Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia juridică şi de disciplină, protecţia mediului şi turism a avizat favorabil proiectul de hotărâre;
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a turism a avizat favorabil proiectul de hotărâre.
Președintele de ședință a supus aprobării Consiliului Local proiectul de hotărâre, care a fost votat ”pentru” de toți consilieri locali prezenți, Hotărârea privind valorificarea masei lemnoase din fondul forestier proprietatea publică a comunei Cristești  fiind adoptată cu 13 voturi ”pentru”.
8.Proiect de hotarăre privind validarea mandatului de consilier local al domnului Domokos Petru, supleantul pentru care UDMR - Organizația Județeană Mureș a confirmat în scris că face parte din această organizație
Domnul consilier Gidofalvi Lorand-Laszlo, președinte de ședință, a prezentat proiectul de hotărâre și Comisia de validare  a Consiliului Local al comunei Cristești, aleasă prin HCL nr.1/24.06.2018, modificată și completată prin HCL nr.29 din 31 iulie 2018, a prezentat procesul-verbal întocmit în urma examinării legalității alegerii domnului Domokos Petru ca și consilier local, prin care a propus validarea dânsului în funcția de consilier local. 
Președintele de ședință a supus aprobării Consiliului Local proiectul de hotărâre, care a fost votat cu 13 voturi ”pentru”, Hotărărea privind validarea mandatului de consilier local al domnului Domokos Petru, supleantul pentru care UDMR - Organizația Județeană Mureș a confirmat în scris că face parte din această organizație fiind adoptată cu votul ”pentru” al tuturor consilierilor locali prezenți la ședință.
9.Diverse
Domnii consilieri Belean Manuel,  Almășan Emil și Bian Ilarie au felicitat executivul pentru acțiunea de deszăpezire, precum și pentru iluminatul public, cu mențiunea că în prezent ”se vede mult mai bine”. Domnul consilier Belean Manuel a prezentat și depus cererea domnului Fodor Marcel, care solicită montarea unui corp de iluminat la colțul străzii pe care locuiește. Atât doamna primar, cât și domnul viceprimar au arătat că se va ține cont de solicitare pentru anul viitor, în prezent contractul fiind încheiat pentru un anumit număr de corpuri de iluminat. Domnul consilier Almășan Emil a prezentat decontul cu privire la evenimentul din 1 Decembrie, cu mențiunea că dânsul îl va pune la dispoziția celor care doresc să-l vadă, a arătat că evenimentul a fost sponsorizat și de câteva firme, care nu doresc să fie făcute publice, i-a felicitat pe colegii care au participat la festivitate, și pe cetățenii comunei care au participat la eveniment, a precizat că evenimentul nu a fost organizat de dânsul, ci de Consiliul Local și Primăria Cristești, din bani publici, și chiar dacă dânsul s-a implicat în organizare a arătat că a făcut acest lucru pentru comunitate, nu a fost campanie electorală. Domnul viceprimar a arătat că și cei 16500  lei, care s-au cheltuit pentru steaguri, au fost tot pentru acest eveniment. Domnii Almășan Emil și Belean Manuel au arătat că steagurile au făcut obiectul altui proiect de hotărâre, și că pentru Ziua de 1 Decembrie au fost alocați în buget 200.000 lei. Domnul consilier Nagy Hunor a arătat că a reieșit din postările de pe rețelele de socializare cine a organizat, și cine nu” evenimentul, a mai arătat că programul desfășurat de Ziua Cristeștiului a durat 13 ore, și a costat 35.000 lei, respectiv 2692 lei/oră, iar programul de 1 Decembrie a durat 5 ore, și a costat 20.000 lei, respectiv 4000 lei/oră, a mai arătat că din păcate, ședințele Consiliului Local continuă pe facebook, ceea ce nu este normal. Problemele comunității, a arătat domnul viceprimar, trebuie discutate în Consiliul Local, nu în altă parte. Domnul Belean Manuel a  arătat că proiectul cu privire la steaguri ar trebui să continue și anul viitor, an în care ar trebui să se mai pună măcar 100 de steaguri. Domnul consilier Almășan Emil a arătat că  suma de 170.000 lei prevăzută în buget pentru iluminatul public, cuprindea și chltuielile pentru iluminatul festiv, dar că nu s-a făcut nimic în acst sens, fiind cei mai slabi din zonă la acest capitol. Doamna primar a arătat că va fi iluminat festiv, dar că nu a fost vorba de corpuri noi, a mai arătat că față de cei cu care domnul consilier compară comuna, Cristeștiul  stă mai bine la alte capitole, considerate prioritare pentru comunitate, în timp ce ceilalți stau mai slab. Domnul consilier Almășan a arătat că dânsul are procesul-verbal al ședinței în care s-a aprobat bugetul, în care se specifică că vor fi bani și pentru iluminatul festiv. Doamna primar a arătat că suma prevăzută a fost cheltuită pentru iluminatul public, și că este important să fie asigurat acest serviciu de care oamenii beneficiază tot anul, și abia pe urmă iluminatul festiv. Domnul Chiorean Anghel, viceprimarul comunei, a arătat că firma de mentenanță, pentru că a avut multe comenzi în această perioadă, nu a putut să preia comanda comunei de a instala și pune în funcțiune iluminatul festiv, respectiv instalațiile pe care le avem, a mai arătat că și alte firme din acest domeniu au fost foarte ocupate în acestă perioadă și nu s-a găsit o societate care să se ocupe de iluminatul festiv din Cristești, dar la solicitarea dânsului societatea care a realizat lucrarea de investiții la iluminatul public va veni și va monta corpurile de iluminat festiv existente, pentru ca acesta să funcționeze până la sărbători. Domnul consilier Almășan Emil a întrebat dacă s-a cumpărat ”sistemul ISU” pentru Grădiniță, doamna primar a răspuns afirmativ, a arătat că s-au cumpărat echipamente de 20.000 lei, iar constructorul a făcut cablajul necesar pentru a fi puse în funcțiune. Domnul consilier Belean Manuel  a arătat că nu a fost corect să se propună Consiliului Local majorarea sumei necesare pentru Grădiniță fără a fi întocmite ”nceseurile”, care nefiind întocmite anterior aprobării sumei, puteau fi ajustate. Domnul consilier Csegzi Attila a semnalat, din nou, faptul că se fură ”în stil mare” lemne din pădure. Domnul viceprimar a arătat că de aceea s-a organizat o razie și  s-au adunat 6 remorci de lemne, a menționat faptul că cei care fură sunt agresivi, și că că la razie au participat inclusiv ”mascați”, unul dintre aceștia fiind lovit, a mai arătat că împreună cu ing.Darida Gabriel au făcut o inspecție în pădure, și au constatat că  din fondul forestier public au fost tăiate 16 fire  de lemne, de pe 63 de ha, dar că nu toți proprietarii au încheiat contract de pază pentru pădurea pe care o au, prin urmare aceasta nu este păzită, și nici nu poate fi tras nimeni la răspundere dacă se fură din acestea,  a menționat faptul că ”s-a luat de pe camere” cine fură, și a fost sesizată de nenumărate ori poliția cu privire la furturile din pădure. Domnul consilier Csegzi Attila a arătat că din moment ce se fură înseamnă că nu se pot lua măsuri. Doamna primar a arătat că poliția a fost sesizată, și că ei sunt cei care trebuie să investigheze și să-i prindă  pe cei care fură, mai mult decât atât, paza este asigurată de un singur pădurar, și pentru acesta ziua de muncă este de 8 ore, iar o zi are 24 de ore, l-a întrebat pe domnul consilier dacă are și o propunere cu privire la măsurile care trebuie luate pentru a stopa fenomenul, iar domnul consilier a propus să decidă Consiliul Local. Domnul viceprimar a arătat că în această privință se acționează în limitele prevăzute de lege, iar domnul consilier a arătat că în câteva rânduri legea a fost citată inexact, prin urmare s-a ”săturat de legile invocate” de dânsul, a specificat că nu este mulțumit de răspunsul Instituției Prefectului cu privire la comisia de evaluare a proiectelor finanțate și din bugetul local, pentru că răspunsul se referă la o Dispoziție a primarului, doamna primar a arătat că este dispoziția prin care a fost constituită inclusiv comisia, domnul consilier a arătat că nu a uitat de cele afirmate în ședințele anterioare a Consiliului, și că va ataca în contencios administrativ înclusiv modul de constituire al comisiei. Domnul consilier Mailat Ioan a arătat că familia Pintecan nu este racordată la canalizare, deși extinderea rețelei s-a făcut doar de câtiva ani. Domnul viceprimar a arătat că extinderea s-a făcut cu mult înainte de a fi dânsul viceprimar, dar că s-a interesat de problemă, și pentru că nu s-au făcut măsurătorile în teren, în proiectul de extindere nu au fost prevăzute săpăturile necesare,  panta în zona în care această familie locuiește este foarte mare, și ar fi trebuit să se sape la 3 m pentru a se putea extinde rețeaua până la dânșii, pentru că la canalizare căderea trebuie să fie de 2-3 %, pentru a nu se forma dopuri,  a mai arătat că se poate ține seama în anul care urmează și să se cuprindă lucrarea la investiții, și respectiv sume în buget pentru extinderea rețelei până în deal. Domnul consilier Bian Ilarie i-a felicitat ”pe toți colegii” care s-au implicat în organizare, precum și care au participat la sărbătorirea Zilei de 1 Decembrie, a specificat că a fost ”cel mai frumos, și cel mai bine organizat eveniment din Cristești”, dar că nu a fost normal ca apoi, ”să se lovească cu noroi în stânga și în dreapta”, a arătat că evenimentul a fost emoționant, că a fost ”mișcat” de cele întâmplate, mai ales  că a văzut publicul reacționând la ceea ce s-a întâmplat pe scenă, pe unii i-a văzut  ”plângând”, iar pe alții în ”lacrimi”, a mai arătat că a văzut și a simțit ”emoție, fericire și bucurie”, a menționat că ”ziua a fost perfectă”, l-a felicitat pe domnul consilier Almășan pentru organizarea evenimentului, care a avut ”girul” tuturor, și a adresat rugămintea generală ca un astfel de eveniment să nu mai ”fie murdărit” cu vorbe. Domnul consilier Obreja Ioan a arătat că dânsul este dezamăgit de discuțiile care au loc pe rețelele de socializare, și că nu este firesc să se discute orice pe aceste rețele. Domnul consilier Madarasz Jeno-Szabolcs a solicitat că la investițiile care se vor derula în anul viitor să conteze ”calitatea”, nu doar prețul, a mai arătat că ”ieftin” nu înseamnă ”prost efectuat”, și a dat exemplu strada pe care locuiește, unde șanțul a fost făcut șerpuit, s-a pus piatră pe drum, dar s-a tasat manual, astfel că acum poate să iasă cu mașina de pe stradă doar dacă merge cu o roată pe trotuar.  Domnul viceprimar a arătat că pietruirea nu a fost prevăzută,  și totuși s-a făcut, a specificat că nu s-a efectuat tasarea pentru că nu erau prevederi bugetare pentru închirierea unui utilaj, a mai arătat că în general lumea este nemulțumită, și nu apreciază ceea ce se face, a arătat că pe Str. Viilor dacă nu era șant, era bine, acum că nu se scurge perfect apa este o problemă. Domnul consilier Belean Manuel a arătat că trebuie să se țină seama de cele spuse de oameni, iar domnul consilier Almășan a arătat că ”toate drumurile și șanțurile făcute  șerpuiesc” și că în general lucrările se ”fac iarna”, după ce constructorul își încheie celelalte contracte. Doamna primar a arătat că a ”trebuit să se obțină toate avizele” pentru a se putea lucra și de aceea unele lucrări au fost angajate toamna târziu, dar că nu au fost cazuri în care au trebuit să se facă lucrări după ce s-au făcut recepțiile.Domnul consilie Nagy Hunor i-a mulțumit domnului consilier Almășan pentru aprecieri, dar a arătat că nu a înțeles ce a vrut să spună prin postarea de pe Facebook, efectuată după evenimentul din data de 1 Decembrie, și a întrebat ce a vrut să spună prin ”să le fie ciudă la alții”. Domnul consilier Almășan a arătat că s-a referit la ”cel care nu a vrut să deschidă primăria”, domnul viceprimar a arătat că dânsul nu a avut cheile, de aceea nu a deschis. Domnul consilier Nagy Hunor a mai citat din postarea domnului Almășan ”Să fiți sănătoși și să nu lăsați pe nimeni să vă fure cultura, tradițiile și mai ales istoria.”, arătând că ar trebui să fie atent la cele pe care le scrie, pentru că între români și maghiari nu au fost probleme, și că ar fi bine ca prin cele ce se afirmă să nu se strice buna prietenie dintre maghiari și români. Domnul consilier Almășan Emil a arătat că îi pare rău dacă a fost înțeles greșit, mai ales că de 1 Decembrie, pe scenă, au fost consilieri români și maghiari, printre care și domnul consilier Nagy, prin urmare nu avea cum să-i atace pe cei care i-au fost alături, și că dânsul când a scris acele vorbe s-a referit  la români, la maghiari și la romi, deopotrivă, pentru că timpul arată că se nu se mai țin tradițiile și obiceiurile, și că acestea nu trebuie uitate, fiecare nație trebuie să țină la propria cultură. Domnul consilier Nagy Hunor a arătat că dacă acest lucru a vrut să-l spună ar fi trebuit să se exprime ”mai elegant”. Doamna primar a prezentat Consiliului Local faptul că în data de 13 decembrie a semnat contractul cu Ministerul Educației pentru Grădinița cu Program Normal, proiectul prevede 3 săli de clasă plus o sală multifuncțională, licitația pentru acest proiect și realizarea lui revenind ministerului, din bugetul local urmând să se realizeze lucrările de sistematizare, acces, parcare, curtea exterioară și branșamentele. 
Domnul consilier Gidofalvi Lorand-Laszlo a declarat închisă ședința ordinară a Consiliului Local.  
       Drept pentru care s-a încheiat prezentul proces-verbal.



Preşedinte de ședință, GIDOFALVI Lorand-Laszlo_________________		
Secretarul comunei Cristești, Melintia-Rodica STOICA_________	

